# Doctor Brants Narrenschiff/Vorrede

| « Protestation | Sebastian Brant Doctor Brants Narrenschiff | Der Büchernarr » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[2r]
Zu$^o$ nutz vnnd heylsamer ler / verachtung vnd eruolgung der wißheyt / vernunfft vnd gu$^o$tter sytten / Ouch zu$^o$ verachtung vnnd straff der narrheyt / blyntheyt / yrrsal vnd dorheyt / aller sta$^e$t / vnd gschlecht der men schen / mit besunderm flyß ernst vnd ar- beyt gesamlet zu$^o$ Basel / durch Sebastia num Brant / jn beyden rechten doctor.
All land syndt yetz vollheylger geschrifft Vnd was der selen heyl an trifft / Bibel / der heylgen va$^e$tter ler Vnd ander der glich bu$^e$cher mer /
In maß / das ich ser wunder hab
Das nyemant bessert sich dar ab / Ja würt all gschrifft vnd ler veracht Die gantz welt lebt jn vinstrer nacht Vnd du$^o$t jn sünden blindt verharren
All strassen / gassen / sint voll narren
Die nit dann mit dorheyt vmbgan Wellen doch nit den namen han Des hab ich gedacht zu$^o$ diser früst Wie ich der narren schyff vff rüst
Galleen / füst / kragk / nauen / parck
Kyel / weydlying / hornach / rennschiff starck
[2v]
Schlytt / karrhen / stoßba$^e$ren / rollwagen Eyn schiff mo$^e$cht die nit all getragen Die yetz sint jn der narren zal
Eyn teyl keyn fu$^o$r hant über al
Die stieben zu$^o$her wie die ymmen Vil vnderstont zu$^o$ dem schiff schwymmen Eyn yeder der will vorman syn Vil narren / doren kumen dryn
Der bildniß ich hab har gemacht
Wer yeman der die gschrifft veracht Oder villicht die nit künd lesen Der siecht jm molen wol syn wesen Vnd fyndet dar jnn / wer er ist
Wem er glich sy / was jm gebrist /
Den narren spiegel ich diß nenn In dem eyn yeder narr sich kenn Wer yeder sy würt er bericht Wer recht jn narren spiegel sicht
Wer sich recht spiegelt / der lert wol
Das er nit wiß sich achten sol Nit vff sich haltten / das nit ist / Dann nyeman ist dem nütz gebrist Oder der worlich sprechen tar
Das er sy wiß / vnd nit eyn narr
Dann wer sich für eyn narren acht Der ist bald zu$^o$ eym wisen gemacht Aber wer ye will witzig syn Der ist fatuus der gfatter myn
Der du$^o$t mir ouch dar an gewalt
Wann er diß bu$^e$chlin nit behalt
[3r]
Hie ist an narren keyn gebrust Eyn yeder fyndt das jn gelust Vnd ouch war zu$^o$ er sy geboren
Vnd war vmb so vil sint der doren /
Was ere vnd freüd die wißheyt hat / Wie so$^e$rgklich sy den narren stat / Hie fyndt man der welt gantzen louff Diß bu$^e$chlin würt gu$^o$t zu$^o$ dem kouff
Zu$^o$ schympff vnd ernst vnd allem spil
Findt man hie narren wie man wil / Eyn wißer findt das jn erfreüdt Eyn narr gern von syn brüdern seyt / Hie findt man doren arm vnd rich
Schlym schlem / eyn yeder findt syn glich /
Ich schrott eyn kapp hie manchem man Der sich des doch nit nymet an Hett ich jn mit sym namen gnent Er sprech / ich hett jn nit erkennt /
Doch hoff ich das die wisen all
Werdent har jnn han wolgefall Vnd sprechen vß jr wissenheyt Das ich hab recht vnd wor gefeit Sydt ich solch kuntschafft von jn weyß
So geb ich vmb narren eyn schweyß
Sie mu$^e$ssen ho$^e$ren worheyt all Ob es jnn joch nit wol gefall Wie wol Terencius spricht / das Wer worheyt sag / verdienet haß
Ouch wer sich lang zyt schnützen du$^o$t
Der würfft ettwan von jm das blu$^o$t
[3v]
Vnd wann man Coleram anreygt So würt die gall gar offt beweygt Dar vmb acht ich nit / ob man schon
Mit worten mich würt hyndergon
Vnd schelten / vmb myn nutzlich ler Ich hab der selben narren mer Den wißheyt nit gefallet wol Diß bu$^e$chlin ist der selben vol
Doch bitt ich yeden / das er mer
Will sehen an vernunfft vnd er Dann mich oder myn schwach gdicht Warlich hab ich on arbeit nicht So vil narren zu$^o$ samen bracht
Ich hab ettwan gewacht zu$^o$ nacht
Do die schlieffent der ich gdacht Oder villicht by spyl vnd wyn Sassent / vnd wenig dochtent min Eyn teyl jn schlytten vmbher fu$^o$ren
Im schne / das sie wol halb erfru$^o$ren
Eyn teyl vff kalbßfu$^e$sß gingen sust Die andren rechten jr verlust Den sie den tag hetten gehan Vnd was jnn gewyns dar vß mo$^e$cht gan
Oder wie sie morn wolten liegen
Mit gschwa$^e$tz / verkouffen / manchen triegen Den selben noch zu$^o$ dencken all Wie mir jr wyß / wort / werck / gefall Ist wunder nit / ob ich schon offt
Do mit myn gdicht nit würd gestrofft
Gewacht hab / so es nyeman hofft
[4r]
In disen spiegel so$^e$llen schowen All gschlecht der menschen man vnd frowen Je eyns ich by dem andren meyn
Die mann sint narren nit alleyn
Sunder findt man ouch na$^e$rrin vil Den ich die schleyer / sturtz vnd wil Mit narrenkappen hie bedeck Metzen hant ouch an narren ro$^e$ck
Sie wellen yetz tragen on das
Was ettwan mannen scha$^e$ntlich was / Spitz schu$^o$ch / vnd vßgeschnytten ro$^e$ck Das man den milchmerck nit bedeck Wicklen vil hudlen jn die zo$^e$pff
Groß ho$^e$rner machen vff die ko$^e$pff
Als ob es wer eyn grosser stier Sie ga$^e$nd har wie die wilden thier / Doch so$^e$llen erber frowen mir Verzyhen / dann ich gantz nit jr
Gedencken zu$^o$ keym argen will
Den bo$^e$sen ist doch nit zu$^o$ vil Der selben man eyn teyl hie fyndt Die jnn dem narren schyff ouch syndt Dar vmb mitt fliß sich yedes su$^o$ch
Fyndt es sich nit jn disem bu$^o$ch
So mag es sprechen / das es sy Der kappen vnd des kolben fry Meynt yemant das ich jn nit rhu$^e$r Der gang zu$^o$n wisen für die thu$^e$r
Vnd lyd sich / vnd sy gu$^o$ter ding
Biß ich eyn kapp von Franckfurt bring